**NACRT**

Na temelju članaka 26., 33., 34., 44. i 48. Zakona o komunalnom gospodarstvu („Narodne novine“, broj: 68/18, 110/18 i 32/20), članka 32. Statuta Općine Donja Motičina („Službeni glasnik Općine Donja Motičina“, broj: 2/21) Općinsko vijeće Općine Donja Motičina na \_\_. sjednici održanoj dana \_\_\_\_\_\_\_\_\_\_\_\_\_\_2023. godine donijelo je

**O D L U K U**

**o komunalnim djelatnostima na području Općine Donja Motičina**

**OPĆE ODREDBE**

**Članak 1.**

Ovom Odlukom o komunalnim djelatnostima na području Općine Donja Motičina (dalje u tekstu: Odluka) određuju se komunalne djelatnosti koje se obavljaju na području Općine Donja Motičina, uključujući i djelatnosti od značaja za Općinu Donja Motičina koje se smatraju komunalnim djelatnostima, organizacijski oblici obavljanja komunalnih djelatnosti te način i uvjeti obavljanja komunalnih djelatnosti.

**Članak 2.**

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

**VRSTE KOMUNALNIH DJELATNOSTI**

**Članak 3.**

Komunalne djelatnosti su djelatnosti kojima se osigurava građenje i/ili održavanje komunalne infrastrukture u stanju funkcionalne ispravnosti (dalje u tekstu: komunalne djelatnosti kojima se osigurava održavanje komunalne infrastrukture) i komunalne djelatnosti kojima se pojedinačnim korisnicima pružaju usluge nužne za svakodnevni život i rad na području Općine Donja Motičina (dalje u tekstu: uslužne komunalne djelatnosti).

**Članak 4.**

Komunalne djelatnosti kojima se osigurava održavanje komunalne infrastrukture u smislu Zakona o komunalnom gospodarstvu (dalje u tekstu: Zakon), a koje se obavljaju na području Općine Donja Motičina su:

* održavanje nerazvrstanih cesta,
* održavanje javne rasvjete.

Zakonom je propisano što se podrazumijeva pod pojmom navedenih komunalnih djelatnosti iz stavka 1. ovog članka.

U sklopu obavljanja djelatnosti iz stavka 1. ovog članka može se osigurati i građenje komunalne infrastrukture.

**Članak 5.**

Uslužne komunalne djelatnosti u smislu Zakona o komunalnom gospodarstvu, a koje se obavljaju na području Općine Donja Motičina su:

* usluge ukopa unutar groblja,
* obavljanje dimnjačarskih poslova.

Zakonom je propisano što se podrazumijeva pod pojmom navedenih komunalnih usluga iz stavka 1. ovog članka.

U sklopu obavljanja djelatnosti iz stavka 1. ovog članka može se osigurati i građenje i/ili održavanje komunalne infrastrukture potrebne za obavljanje te djelatnosti.

**Članak 6.**

Osim komunalnih djelatnosti propisanih Zakonom na području Općine Donja Motičina obavljaju se sljedeće komunalne djelatnosti koje se smatraju komunalnim djelatnostima od značaja za Općinu Donja Motičina:

* usluga obvezatne sustavne dezinfekcije, dezinsekcije i deratizacije,
* obavljanje veterinarsko-higijeničarskih poslova.

Pod uslugom obvezatne sustavne dezinfekcije, dezinsekcije i deratizacije podrazumijeva se izvršenje usluga sanitarne zaštite-dezinfekcije, dezinsekcije i deratizacije u domaćinstvima, na objektima koji pripadaju Općini Donja Motičina i koji su napušteni od pravnih i fizičkih osoba te na javnim i zelenim površinama.

Pod obavljanjem veterinarsko-higijeničarskih poslova podrazumijevaju se poslovi hvatanja i skupljanja napuštenih i izgubljenih pasa te drugih životinja, njihovo zbrinjavanje odnosno uklanjanje u smislu odredbi posebnog zakona o zaštiti životinja i propisa Općine Donja Motičina donesenih na temelju tog zakona, kao i uklanjanje uginulih životinja (lešina).

U sklopu obavljanja djelatnosti iz stavka 1. ovog članka može se osigurati i građenje i/ili održavanje komunalne infrastrukture.

**ORGANIZACIJSKI OBLICI OBAVLJANJA KOMUNALNIH DJELATNOSTI**

**Članak 7.**

Na području Općine Donja Motičina, komunalne djelatnosti mogu obavljati:

* trgovačko društvo,

- pravna ili fizička osoba na temelju ugovora o obavljanju komunalne djelatnosti.

**1. Obavljanje komunalnih djelatnosti putem trgovačkog društva**

**Članak 8.**

Trgovačko društvo „Našički park“ d.o.o., Radnička 2/2, Markovac Našički, 31 500 Našice, OIB: 78250224691, obavlja sljedeću komunalnu djelatnost:

* obavljanje dimnjačarskih poslova.

**2. Obavljanje komunalnih djelatnosti temeljem pisanog ugovora o povjeravanju komunalnih djelatnosti**

**Članak 9.**

Ovlaštene pravne ili fizičke osobe mogu obavljati komunalne djelatnosti koje se financiraju isključivo iz Proračuna Općine Donja Motičina temeljem pisanog ugovora o povjeravanju komunalnih djelatnosti i to:

* održavanje nerazvrstanih cesta,
* održavanje javne rasvjete,
* obavljanje veterinarsko-higijeničarskih poslova,
* usluga obvezatne sustavne dezinfekcije, dezinsekcije i deratizacije.

**Članak 10.**

Ugovor o povjeravanju obavljanja komunalnih djelatnosti u ime Općine Donja Motičina sklapa općinski načelnik.

Ugovor iz stavka 1. ovog članka sadrži:

* komunalne djelatnosti za koje se sklapa ugovor,
* vrijeme na koje se sklapa ugovor,
* vrstu i opseg komunalnih usluga,
* način određivanja cijene komunalnih usluga te način i rok plaćanja izvršenih usluga,

jamstvo izvršitelja o ispunjenju ugovora.

**Članak 11.**

Postupak odabira osobe s kojom se sklapa ugovor o povjeravanju obavljanja komunalne djelatnosti te sklapanje, provedba i izmjene tog ugovora provode se prema propisima o javnoj nabavi.

**OBVEZE I ODGOVORNOSTI ZA OBAVLJANJE KOMUNALNE DJELATNOSTI**

**Članak 12.**

Trgovačko društvo iz članka 8. ove Odluke te pravne i fizičke osobe koje komunalnu djelatnost obavljaju na temelju ugovora o obavljanju komunalne djelatnosti dužni su trajno i kvalitetno, uz poštivanje propisa i pravila struke, obavljati komunalne djelatnosti koje su im povjerene te u tu svrhu održavati pripadajuću komunalnu infrastrukturu, uz primjenu načela održivog razvoja i osigurati javnost rada.

**Članak 13.**

O prekidu obavljanja komunalnih djelatnosti iz članka 5. i 6. ove Odluke do kojih dođe u slučaju više sile ili drugih razloga koje osoba koja obavlja komunalne djelatnosti nije mogla spriječiti dužna je bez odgode o nastupu tih okolnosti obavijestiti općinskog načelnika i Jedinstveni upravni odjel Općine Donja Motičina i korisnike usluge te poduzeti neophodne mjere za otklanjanje uzroka prekida ili na drugi način osigurati obavljanje komunalnih djelatnosti.

**Članak 14.**

Kad nastupe okolnosti iz članka 13. ove Odluke, osobe koje obavljaju komunalne djelatnosti dužne su, uz suglasnost općinskog načelnika, bez odlaganja:

* odrediti minimalni opseg obavljanja komunalne djelatnosti,
* utvrditi odgovarajuće mjere za nastavljanje obavljanja komunalne djelatnosti,
* utvrditi razloge i eventualnu odgovornost za prekid obavljanja komunalne djelatnosti.

**NADZOR NAD OBAVLJANJEM KOMUNALNIH DJELATNOSTI**

**Članak 15.**

Nadzor nad obavljanjem komunalnih djelatnosti iz članka 4., 5. i 6. ove Odluke obavlja Jedinstveni upravni odjel Općine Donja Motičina.

**Članak 16.**

Ukoliko osobe koje obavljaju komunalne djelatnosti iste obavljaju na neprimjeren način te svojim postupanjem dovode u pitanje interese Općine Donja Motičina i njezinih stanovnika u zadovoljavanju potreba vezanih za obavljanje pojedine komunalne djelatnosti, općinski načelnik je dužan pokrenuti postupak raskida ugovora o povjeravanju obavljanja komunalne djelatnosti, odnosno postupak za izmjenu ove Odluke kojom bi se trgovačkom društvu iz članka 8. ove Odluke oduzelo pravo obavljanja određene komunalne djelatnosti.

**PRIJELAZNE I ZAVRŠNE ODREDBE**

**Članak 17.**

Pravne i fizičke osobe koje na dan stupanja na snagu ove Odluke obavljaju komunalne djelatnosti na temelju važećeg akta i ugovora o povjeravanju komunalnih djelatnosti nastavljaju s obavljanjem tih djelatnosti do isteka važenja tih ugovora ili do raskida ugovora.

**Članak 18.**

Stupanjem na snagu ove Odluke prestaje važiti Odluka o komunalnim djelatnostima na području Općine Donja Motičina („Službeni glasnik Općine Donja Motičina“, broj: 1/18).

**Članak 19.**

Ova Odluka stupa na snagu osmog dana od dana objave u „Službenom glasniku Općine Donja Motičina“.

Predsjednica Općinskog vijeća

Ružica Mikičić